**Osnovna škola Antuna Mihanovića Petrovsko**

**Stručno povjerenstvo škole**

**za utvrđivanje psihofizičkog stanja djeteta**

**OBAVIJEST RODITELJIMA**

Prije upisa u prvi razred osnovne škole obavezno je utvrđivanje psihofizičkog stanja djeteta.

Utvrđivanje psihofizičkog stanja djece, koja pohađaju **Predškolu** **u prostorima škole Petrovsko i Slatina,** obavlja se u vrijeme trajanja Predškole i to u periodu od 17. do 21. veljače 2025.

Utvrđivanje psihofizičkog stanja djece, koja pohađaju **vrtić,** obavlja se 03. i 04. ožujka 2025. u prostoru OŠ A. Mihanovića Petrovsko prema utvrđenom rasporedu (pozivi odaslani poštom). Testiranje provodi stručna suradnica škole Nevenka Vodolšak Pavić, mag. rehab. educ.

Liječnički pregled djeteta obavlja se **u zdravstvenoj ustanovi** (Dom zdravlja Krapina, Ambulanta školske medicine) prema utvrđenom rasporedu (od 26. 3. do 28. 3. 2025.) Liječnički pregled obavlja dr. Husen Ramadani, specijalist školske medicine.

Molimo roditelje da popune „Upitni listić“ koji će poslužiti za unos potrebnih podataka prilikom otvaranja zdravstvenog kartona školskog djeteta.

Polaznici Predškole navedene upitnike su dobili u školi te molimo popunjene upitnike poslati po djetetu ili dostaviti u tajništvo škole.

Polaznici vrtića navedene će upitnike dobiti poštom, kao i upitnik „Razvoj i napredovanje djeteta u predškolskom periodu“ kojeg popunjava odgojiteljica djeteta. Popunjene upitnike molimo donijeti u školu na dan testiranja.